સામાન્ય રીતે બે અને મૅક્સિમમ ત્રણ ગુજરાતી નાટકો એકસાથે ઓપન થતાં હોય છે, પણ આવતી કાલે ગુજરાતી રંગભૂમિના ઇતિહાસમાં પહેલી વખત એવું બનશે કે એક જ દિવસમાં ચાર-ચાર નાટકો ઓપન થશે. છેલ્લાં પચ્ચીસ વર્ષથી ગુજરાતી રંગભૂમિ સાથે સંકળાયેલા પ્રોડ્યુસર-પ્રેઝન્ટર કૌસ્તુભ ત્રિવેદી કહે છે, ‘આ અગાઉ ક્યારેય આવું બન્યું નથી. ઑડિયન્સ વધ્યું નથી, પણ પ્રોડ્યુસર વધી ગયા હોવાથી આવું બન્યું છે. આને ગુજરાતી થિયેટરની બુલ-રન કહી શકાય.’